Tämä on Työterveyslaitoksen kyselypohja, jonka avulla organisaatio voi selvittää, miten oma henkilöstö haluaa tehdä töitä koronapandemian jälkeisessä tulevaisuudessa.

* Kysely on tärkeää muokata oman organisaation tarpeita vastaavaksi.
* Kyselyn voi toteuttaa erilaisilla verkkopohjaisilla kyselylomakkeilla (Webropol, Survey Monkey, Questback tms.)
* Lisätiedot: Inka Korhonen, kehittämispäällikkö, Työterveyslaitos, puh. 050 433 6440, etunimi.sukunimi@ttl.fi

Paluu tulevaisuuteen: hybridityö-, etätyö- & läsnätyökysely

Pakolliset kentät merkitään asteriskilla (\*) ja ne tulee täyttää lomakkeen viimeistelemiseksi.

Tervetuloa vastaamaan kyselyyn, jossa selvitämme, missä ja miten haluamme tehdä töitä tulevaisuudessa. Monen työskentelytapa ja -paikka on kokenut muutoksia viimeisen vuoden aikana. Haluaisimme kuulla ja ymmärtää, millaisia ajatuksia sinulla on tulevaisuuden työskentelystäsi organisaatiossamme.

Kyselyssä on neljä teemaa: tilat, yhteisöllisyys, johtaminen ja työturvallisuus. Kyselyyn vastaaminen kestää noin 10–15 minuuttia.

Kyselyn ja sen jälkeisen yhteisen keskustelun avulla määrittelemme koronapandemian jälkeiset, meille parhaiten sopivat työskentelytavat ja yhteiset käytännöt.

* Hybridityöllä tarkoitamme monipaikkaista työtä, jota tehdään säännöllisesti sekä työpaikalla että sen ulkopuolella, kuten kotona
* Etätyöllä tarkoitamme työskentelyä kokonaan tai lähes kokonaan työpaikan ulkopuolella
* Läsnätyöllä tarkoitamme työtä, jota tehdään kokonaan tai lähes kokonaan työpaikalla

Kaikkia näitä yhdistää työn tekemistä tukeva teknologia ja toimivat työvälineet, jotka tuovat henkilöstömme yhteen eri työskentelytavoista riippumatta.

Kiitos osallistumisestasi!

Taustatiedot

**1. Mihin yksikköön kuulut ensisijaisesti? \***

* yksikkö A
* yksikkö B
* yksikkö C

**2. Mikä on toimipaikkasi? \***

* toimipaikka A
* toimipaikka B
* toimipaikka C

**3. Mihin lähityöyhteisöön koet ensisijaisesti kuuluvasi? \***

* Oma yksikkö
* Toimipaikan työyhteisö
* Työryhmä (esimerkiksi projekti)
* Sidosryhmä
* Muu, mikä?

**4. Miten työskentelet tällä hetkellä?**

* Pääasiallisesti etätyössä
* Pääasiallisesti läsnätyössä
* Etä- ja läsnätyössä (hybridityö)

{Toteuta halutessasi alla olevat ohjaukset kyselyyn}

Jos teet pääasiallisesti etätyötä, kysely ohjaa sinut vastaamaan kysymyksiin 5–9

Jos teet pääasiallisesti läsnätyötä, kysely ohjaa sinut vastaamaan kysymyksiin 10–13

Jos teet säännöllisesti etä- ja läsnätyötä (hybridityö), valitse oman tilanteesi mukaan joko etätyöhön tai läsnätyöhön liittyvät kysymykset. Voit myös vasta kaikkiin kysymyksiin 5–13. Säännöllisessä hybridityössä viikkotyöaika jakautuu tasaisesti toimistopäiviin ja etätyöpäiviin.

Etätyö & tilat

Etätyöllä tarkoitamme työskentelyä kokonaan tai lähes kokonaan työpaikan ulkopuolella.

Seuraavaksi kysymme toimistotilojen käytöstä tulevaisuudessa. Kun vastaat kysymyksiin, pidä mielessä seuraavat oletukset:

* Työpaikalle on terveellistä ja turvallista tulla (koronasta johtuvat etätyösuositukset poistettu)
* Voit itse vapaasti valita milloin ja kuinka usein tulet työpaikalle (ei rajoittavaa etätyöohjeistusta)

**5. Mieti keskivertoviikkoasi. Arvioi, miten monena päivänä tulisit toimistolle.**

Valitse todennäköisin vaihtoehto.

0

1

2

3

4

5

**6. Arvioi, minä viikonpäivinä tulisit toimistolle valitsemalla ne päivät, joina tulisit toimistolle. Valitse yksi tai useampi vaihtoehto.**

* Maanantai
* Tiistai
* Keskiviikko
* Torstai
* Perjantai
* Työtehtävien/työtilanteen mukaan

**7. Mitkä syyt saisivat sinut tulemaan toimistolle tulevaisuudessa? Valitse 1–3 vaihtoehtoa.**

* Työssä tarvittavat laitteet ja tilat (esim. asiakkaiden kohtaaminen, arkisto ja laitteet kuten tulostin ja skannauslaite)
* Osaamisen kehittäminen ja uuden oppiminen työkavereiden kanssa (mahdollisuus kokoontua kasvotusten tai saman näytön ympärille esimerkiksi työpisteillä tai rennommassa tilassa)
* Projektityö ja yhdessä kehittäminen (mahdollisuus työstää tiiminä asioita yhdessä)
* Yhteisöllisyys, esimerkiksi kohtaamiset ja kahvitauot työkavereiden kanssa
* Tapaamiset asiakkaiden ja yhteistyökumppaneiden kanssa kasvotusten (koulutukset ja kokoukset)
* Tila, jossa voin keskittyä rauhassa työhöni
* Hyvä ergonomia ja tilatarve, esimerkiksi säädettävä pöytä ja tuoli, usean näytön käyttäminen yms.
* Toimiston/työpaikan hyvät puitteet (viihtyisä ympäristö ja läheisyydessä olevat palvelut, kuten lounasravintolat)
* Sijainti (työmatka-aika, mahdollisuus käyttää julkista liikennettä, pysäköinnin helppous)
* Jokin muu, mikä?

**8. Missä haluaisit tehdä töitä tulevaisuudessa? Valitse yksi tai useampi vaihtoehto.**

* Lähimmässä organisaatiomme toimipisteessä
* Vaihtelevasti organisaatiomme eri toimipisteissä
* Kotona
* Erilaisissa co-working-tiloissa
* Vapaa-ajan asunnolla
* Kahvilassa, kirjastossa tai muussa julkisessa tilassa
* Jossain muualla, missä?

**9. Mikä on sinulle tärkeintä työsi sujuvuuden kannalta hybridi- ja etätyössä tulevaisuudessa? Valitse 1–3 vaihtoehtoa.**

* Toimivat prosessit ja toimintatavat
* Toimivat järjestelmät
* Työn tavoitteiden selkeys
* Palaute
* Esihenkilön/työyhteisön tuki
* Luottamus työntekijöihin, joka näkyy mahdollisuutena itse suunnitella milloin ja miten työnsä tekee
* Jokin muu, mikä?

Läsnätyö & tilat

Läsnätyö tarkoittaa työtä, jota tehdään organisaation toimipaikassa tai muussa tavanomaisessa työskentely-ympäristössä, kuten asiakkaan tiloissa.

**10. Mitkä asiat ovat sinulle tärkeitä tulevaisuudessa läsnätyössä? Valitse 1–3 vaihtoehtoa.**

* Työssä tarvittavat laitteet ja tilat (esim. asiakkaiden kohtaaminen, arkisto ja laitteet kuten tulostin ja skannauslaite)
* Osaamisen kehittäminen ja uuden oppiminen työkavereiden kanssa (mahdollisuus kokoontua kasvotusten tai saman näytön ympärille esimerkiksi työpisteillä tai rennommassa tilassa)
* Projektityö ja yhdessä kehittäminen (mahdollisuus työstää tiiminä asioita yhdessä)
* Yhteisöllisyys, esimerkiksi kohtaamiset ja kahvitauot työkavereiden kanssa
* Tapaamiset asiakkaiden ja yhteistyökumppaneiden kanssa kasvotusten (koulutukset ja kokoukset)
* Tila, jossa voin keskittyä rauhassa työhöni
* Hyvä ergonomia ja tilatarve, esimerkiksi säädettävä pöytä ja tuoli, usean näytön käyttäminen yms.
* Toimiston/työpaikan hyvät puitteet (viihtyisä ympäristö ja läheisyydessä olevat palvelut, kuten lounasravintolat)
* Sijainti (työmatka-aika, mahdollisuus käyttää julkista liikennettä, pysäköinnin helppous)
* Jokin muu, mikä?

**11. Mikä on sinulle keskeistä työn sujuvuuden kannalta tulevaisuudessa läsnätyössä? Valitse 1–3 vaihtoehtoa.**

* Toimivat prosessit ja toimintatavat
* Toimivat järjestelmät
* Työn tavoitteiden selkeys
* Palaute
* Yhteisen tahtotilan vahvistaminen ja painopisteistä keskusteleminen
* Luottamus työntekijöihin, joka näkyy mahdollisuutena itse suunnitella milloin ja miten työnsä tekee
* Jokin muu, mikä?

**12. Millaisissa tiloissa haluaisit tehdä työtä tulevaisuudessa? Mikä tiloissa toimii nyt? Mitä muuttaisit tiloissa, jos voisit? (Avoin kysymys)**

**13. Miten haluaisit tulevaisuudessa tehdä työtä, jos myös etätyöpäivät olisivat mahdollisia työtehtävien sallimissa rajoissa?**

* Vain läsnätyötä
* Läsnä- ja etätyötä (hybridityö)

Yhteisöllisyys

Seuraavissa kysymyksissä kysymme sinulta, millaista työyhteisön vuorovaikutus ja yhteistyö ovat tulevaisuudessa.

**14. Millaista työhön liittyvää yhteisöllisyyttä toivot tulevaisuudessa? (Avoin kysymys)**

**15. Kerro, mikä edistäisi työhösi liittyvää tiedonkulkua ja vuorovaikutusta tulevaisuudessa? (Avoin kysymys)**

Johtaminen

Seuraavat kysymykset käsittelevät sitä, millaisena näet johtamisen tulevaisuudessa. Mitkä asiat ovat sinulle tärkeitä johtamisessa, esihenkilötyössä ja itsensä johtamisessa.

**16. Millaista johtamista tarvitsemme organisaatiossamme tulevaisuudessa? (avoin kysymys)**

**17. Millaista tukea sinä tarvitset esihenkilöltäsi työarkeesi tulevaisuudessa? (avoin kysymys)**

**18. Mitkä asiat ovat sinulle tärkeitä oman työn hallinnan ja mielekkyyden takaamiseksi tulevaisuudessa? (avoin kysymys)**

Työturvallisuus

Seuraava kysymys käsittelee työpaikkamme työsuojeluasioita ja niiden kehittämistä huomioiden monimuotoiset työskentelytapamme ja paikkamme.

**19. Millaisilla käytännöillä varmistamme turvallisen ja terveellisen työn hybridi-, etä- ja läsnätyössä tulevaisuudessa? (avoin kysymys)**

**20. Onko vielä jotakin, josta haluaisit kertoa? (avoin kysymys)**